ግድቡ በመጀመሪያ በሚሞላበት ጊዜ በሰከንድ በ25 እና በመቶ ሜትር ኩብ አካባቢ የሆነ በጣም ትንሽ መጠን ያለው አንድ የውኃ መልቀቂያ ይኖረዋል፡፡ ይህ የውኃ ፍሰት መጠን ከወንዙ ትንሹ ዓመታዊ የውኃ ፍሰት መጠን ጋር እኩል በመሆን ቢያንስ ከ7 እስከ 9 ወራት በዚሁ የፍሰት መጠን በመፍሰስ ይቀጥላል ተብሎ ይገመታል፡፡ ይህም ማለት በታችኛው የወንዙ ሸለቆ የሚኖረው ህዝብ እና አጠቃላይ የአካባቢው ብዝኃ ሕይወት የአንድ ዓመት ክረምት ወቅት የውኃ ፍሰት መጠን ያጣሉ ማለት ነው፡፡ የውኃ ማጠራቀሚያ ግድቡ ሲሞላ እና የኤሌክትሪክ ማመንጫ ተርባይኖች በሚሽከረከሩበት ጊዜ የጊቤ ሶስት የኤሌክትሪክ ማመንጫ ግድብ የታችኛው ሸለቆ የውኃ ፍሰት መጠን ከፍ ማለት ይጀምራል፡፡
